Diari Oficial de la Generalitat Valenciana


Sumari del DOGV 3933, del 06-02-2001 (2001/894)

RESOLUCIÓ de 31 de gener de 2001 de la Universitat d'Alacant, per la qual es convoca curs selectiu de promoció interna per a l'accés a l'escala tècnica d'aquesta.
------------------------------------------------------------------------------------------------------------------------------------------------------------------

### Dades del document

Número de DOGV
:   3933

Data del DOGV
:   06-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/894


Data del document
:   31-01-2001

Organisme emissor
:   Universitat d'Alacant

Tipus de document
:   Resolució

Descriptors 

:   * universitat
    * professió administrativa
    * concurs administratiu

RESOLUCIÓ de 31 de gener de 2001 de la Universitat d'Alacant, per la qual es convoca curs selectiu de promoció interna per a l'accés a l'escala tècnica d'aquesta. [2001/M894]
  
D'acord amb allò que s'ha disposat en l'article 37 i la disposició addicional quarta del Decret 33/1999, del Govern Valencià, pel que s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana, en funció de les competències que li confereix l'article 18 de la Llei de Reforma Universitària i 176 i següents de l'Estatut d'aquesta universitat, aquesta convoca curs selectiu de promoció interna per a l'accés a l'escala tècnica per a ocupar llocs d'administració general i llocs d'administració especial de laboratoris experimentals i informàtics en aquesta universitat, d'acrod amb les següents
  
Bases
  
Primera. Condicions de les aspirants i dels aspirants
  
1.1. Per a ser admesos a la realització de les proves selectives, a més a més dels requisits ja acreditats en nomenaments anteriors, caldrà reunir els següents:
  
1.1.1 Estar en possessió del títol de doctor, llicenciat, arquitecte, enginyer o equivalent o estar en condició d'obtenir-los abans que finalitze el termini de presentació de sol·licituds.
  
1.1.2. Ser funcionaris/àries de carrera, pertànyer a cossos o escales del grup B amb una antiguitat mínima de 2 anys en el grup, estar prestant serveis i ocupar, amb destí definitiu llocs de treball d'administració general o especial de laboratoris experimentals i informàtics classificats com A/B, en aquesta universitat.
  
1.2. Les condicions a què es refereix l'apartat anterior hauran de reunir-se en el moment de finalització del termini de presentació d'instàncies i gaudir d'aquestes durant tot el procés selectiu, fins al moment de la presa de possessió.
  
Segona. Contingut i calendari del curs selectiu
  
2.1. El curs selectiu tindrà una duració de 100 hores, podent ampliar-se aquest amb accions complementàries que oportunament es descriuran i la duració del qual no superarà les 10 hores.
  
Els programes i matèries, per a cada tipus d'administració que integren el curs selectiu figuren en l'annex d'aquesta convocatòria.
  
2.2. El curs s'iniciarà a partir del dia 1 de març de 2001.
  
Tercera. Sistema de valoració del curs selectiu
  
3.1. El sistema de valoració dels aspirants o les aspirants, consistirà en:
  
a) Realització d'un qüestionari de caràcter eliminatori amb quatre respostes alternatives en cada pregunta, de les quals només una serà la correcta, en què es contestaran preguntes relacionades amb la totalitat de la matèria continguda en el curs.
  
Amb el resultat de l'avaluació, el tribunal farà pública al tauler d'anuncis de la universitat i en la pàgina web d'aquesta, la relació d'aspirants que l'han superat, i se'ls citarà perquè en el termini de 10 dies naturals presenten al tribunal, a través del registre general de la universitat, el treball a què es refereix l'apartat següent.
  
b) Elaboració d'un treball a elegir d'entre els proposats pel tribunal durant el curs, que s'exposarà a la finalització d'aquest i podrà donar lloc a la petició d'ampliacions, preguntes i comentaris.
  
El tribunal prèviament establirà les línies fonamentals sota les quals es valorarà el treball i l'exposició, entre les quals figuraran la fonamentació teòrica, profunditat, coherència i organització del treball en qüestió.
  
El tribunal, finalitzat el termini de presentació previst en l'apartat anterior, convocarà oportunament els aspirants per a la seua exposició pública.
  
3.2. Aquesta avaluació requerirà prèviament l'assistència al 70% de les hores lectives i al 100% de les accions complementàries.
  
3.3. Per a superar el curs selectiu, serà necessari obtenir la qualificació d'apte en l'avaluació de les dos proves.
  
Quarta. Sol·licituds
  
4.1. Els qui desitgen prendre part en aquestes proves selectives hauran de fer-ho constar en la instància que els serà facilitada gratuïtament en el registre general d'aquesta universitat.
  
4.2. Les sol·licituds seran dirigides en la Unitat de Selecció i Formació de la Universitat d'Alacant. El termini de presentació de les dites sol·licituds serà de 20 dies naturals comptats a partir del dia següent de la publicació d'aquesta convocatòria en el Diari Oficial de la Generalitat Valenciana. Es presentaran en el registre general de la universitat. Es podran emprar les vies establides en article 38.4 de la Llei 30/1992, de 26 de novembre. Els aspirants o les aspirants hauran d'acompanyar a la sol·licitud, certificat del Servei de Gestió de Personal acreditatiu que compleixen els requisits que s'exigeixen en la base 1.1.2.
  
Cinquena. Admissió dels aspirants
  
5.1. Expirat el termini de presentació d'instàncies, prèvia verificació del compliment de tots els requisits de participació assenyalats en la base 1.1.2., el gerent dictarà una resolució que contindrà la relació provisional d'admesos i exclosos a la realització del curs selectiu. Necessàriament, en la dita relació s'haurà de fer constar els cognoms, nom i DNI de tots els aspirants o les aspirants.
  
5.2. Els aspirants o les aspirants exclosos podran, en el termini de 10 dies hàbils, comptats a partir del següent a la publicació de la llista provisional d'admesos i exclosos, d'acord amb allò que s'ha establit en l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que haja motivat la seua exclusió, o realitzar les al·legacions que consideren oportunes.
  
5.3. Transcorregut el termini de 10 dies, esmenats els defectes si fóra procedent, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.
  
Sisena. Publicitat dels resultats
  
6.1. Una vegada finalitzat el curs, realitzada l'avaluació i la qualificació del treball detallat en la base 3.1 b) de la convocatòria, el tribunal farà pública al tauler d'anuncis de l'edifici de Rectorat i Serveis Generals i en la pàgina web referida en la base 8, la llista dels aspirants o les aspirants que hagen superat el curs selectiu amb la qualificació d'apte. Es donarà un termini de reclamacions de 10 dies hàbils.
  
6.2. Finalitzat el termini de reclamacions, es publicarà la relació definitiva d'aspirants que han superat el curs selectiu i que seran proposats per al seu nomenament com a funcionaris de carrera de l'escala tècnica de la Universitat d'Alacant.
  
6.3. En el termini de 20 dies hàbils, comptats des del següent al de la publicació de la relació definitiva, els aspirants o les aspirants proposats hauran de presentar en el Servei de Gestió de Personal fotocòpia compulsada del títol acadèmic exigible segons la present convocatòria.
  
6.4. La falta de presentació de la documentació, dins del termini indicat o la falsedat de documents, donaran lloc a la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjuí de les responsabilitats en què l'aspirant haguera pogut incórrer.
  
6.5. El president del tribunal enviarà còpia certificada de la relació definitiva d'aprovats al rector de la universitat proposant el nomenament dels aspirants com a funcionaris de carrera. Per resolució del dit òrgan es procedirà al nomenament com a funcionaris de carrera, que es publicarà en el Diari Oficial de la Generalitat Valenciana.
  
6.6. La presa de possessió serà efectuada en el termini d'un mes comptat des de la data de publicació del seu nomenament en el Diari Oficial de la Generalitat Valenciana, en el mateix lloc de treball que venien ocupant.
  
Setena. Tribunal
  
7.1. Els membres del tribunal i els seus assessors se sotmetran en el seu règim i funcionament a allò que s'ha establit en l'article 22 i següents de la Llei 30/1992 de Règim Jurídic de les Administracions Públiques i Procediment Administratiu Comú, a les causes generals d'abstenció i recusació contingudes en la mencionada llei i a allò que s'ha establit en l'article 8 del Decret 33/1999 de 9 de març del Govern Valencià pel que s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.
  
Els seus membres hauran de reunir, a més a més, els requisits establits en l'article 13.4 del vigent Text Refós de la Llei de Funció Pública Valenciana.
  
7.2. Amb anterioritat a la iniciació del curs selectiu, si fóra el cas, es publicarà resolució amb nomenament de nous membres del tribunal en substitució dels qui hagueren perdut la seua condició.
  
7.3. Prèvia convocatòria del president, es constituirà el tribunal amb l'assistència del president i secretari i de la meitat, almenys, dels seus membres titulars o suplents.
  
7.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, així com el que s'haja de fer en els casos no establits.
  
7.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents els quals es limitaran a prestar la seua col·laboració en les seues especialitats tècniques. La designació de tals assessors haurà de comunicar-se al rector de la universitat.
  
7.6. El tribunal qualificador adoptarà les mesures precises en aquells casos en què resulte necessari, de forma que els aspirants amb minusvalideses, gaudisquen de semblants condicions per a la realització dels exercicis que la resta dels altres participants. En aquest sentit s'establiran, per a les persones amb minusvalideses que ho sol·liciten les adaptacions possibles en temps i mitjans per a la seua realització.
  
7.7. A efectes de comunicació i altres incidències el tribunal tindrà la seua seu en la Unitat de Selecció i Formació de la Universitat, campus de Sant Vicent, telèfon 410019925.
  
7.8. El tribunal s'ajustarà a la següent composició:
  
Tribunal titular:
  
President: el rector de la Universitat d'Alacant o persona en qui delegue.
  
Dos representants de l'administració, un dels quals actuarà de secretari i l'altre de vocal.
  
Dos representants de les organitzacions sindicals representatives a la Universitat d'Alacant que actuaran de vocals.
  
Tribunal suplent:
  
Amb la mateixa composició.
  
Vuitena. Consulta de la pàgina web
  
Aquesta convocatòria i els actes que se'n deriven que requerisquen publicació podran ser consultats en la web de la Universitat d'Alacant, adreça: ww.ua.es/es/normativa/empleo/otras\_conv/referencias.html
  
Novena. Norma final
  
Contra la convocatòria, les seues bases i tots els actes administratius que es deriven d'aquesta, que esgoten la via administrativa, pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir del dia següent de la seua publicació, de conformitat amb allò que s'ha establit en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 22 de la Llei Orgànica 11/1983, de 25 d'agost, de Reforma Universitària i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament podrà interposar en el termini d'un mes comptat a partir del dia següent al de la publicació d'aquesta resolució, recurs potestatiu de reposició davant del rector, de conformitat amb allò que s'ha disposat en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener. Tot això sense perjuí que s'utilitze qualsevol una altra via que es considere oportuna.
  
Davant de les actuacions del tribunal, podrà interposar-se un recurs d'alçada establit en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, en el termini d'un mes comptat des del dia següent al de la publicació o notificació.
  
El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.
  
Alacant, 31 de gener de 2001.- El gerent: Manuel Bravo Lifante.
  
ANNEX I
  
Continguts a desenvolupar en el curs
  
Mòduls comuns a totes les administracions
  
C.1. Mòdul: Metodologia del treball: 10 hores
  
- Gestió del coneixement..
  
- Gestió d'equips i comunicació.
  
- Direcció per objectius: sistemes de participació per a la millora.
  
C.2. Mòdul: Organització: 15 hores
  
- Tipologia de les organitzacions en referència al context universitari.
  
- Innovació en les organitzacions publiques.
  
- Redistribució de recursos. L'externalització.
  
C.3. Mòdul: Qualitat i la seua avaluació institucional: 10 hores
  
C.4. Mòdul: L'estratègia en les organitzacions: 15 hores
  
- L'anàlisi de l'entorn.
  
- La planificació estratègica i les seues fases.
  
- Canvi cultural i liderat estratègic.
  
- Estratègies basades en noves tecnologies.
  
Mòduls específics per a administració general
  
E.1. Mòdul: La gestió econòmica: 20 hores
  
- El marc del pla de finançament de les universitats valencianes.
  
- El pressupost: descentralització i procediments de gestió de la Universitat d'Alacant.
  
E.2. Mòdul: Recursos humans: 20 hores
  
- La teoria del capital humà.
  
- Tendències actuals en gestió de recursos humans.
  
E.3. Mòdul: Planificació acadèmica: 10 hores
  
- Plans d'estudi.
  
- Pla d'Ordenació Docent.
  
Mòduls específics per a administració especial de laboratoris experimentals
  
E.1. Mòdul: Seguretat al laboratori: 20 hores
  
E.2. Mòdul: Tècniques instrumentals de l'àrea específica: 10 hores
  
E.3. Mòdul: Automatització de processos de l'àrea específica: 10 hores
  
E.4. Mòdul: Sistemes de regulació i mesura de l'àrea específica: 10 hores
  
Mòduls específics per a administració especial de laboratoris d'informàtica
  
E.1. Mòdul: Administració de sistemes operatius: 20 hores
  
- «Encendre» i «apagar» el sistema.
  
- Entrar i eixir del sistema.
  
- El shell.
  
- Control d'usuaris.
  
- El sistema d'arxius i el seu manteniment.
  
- Gestió de dispositius en general.
  
- Gestió de processos.
  
- Consideracions de rendiment i seguretat.
  
E.2. Mòdul: Administració de xarxes: 15 hores
  
- Comandaments importants per a administradors de xarxa.
  
- Conceptes sobre xarxes.
  
- Xarxes Ethernet.
  
- TCP/IP i Routing.
  
- Internet/intranets (Serveis de xarxa).
  
- DNS.
  
- Administració de correu electrònic.
  
E.3. Mòdul: Manteniment bàsic d'equips: 10 hores
  
- Ordinadors: arquitectura interna (plaques base, targetes PCI, AGP....).
  
- Equips de mesura: analitzador lògic, osciloscopi digital.....
  
- Disseny i simulació de circuits.